ประกาศการท่องเที่ยวแห่งประเทศไทยประกาศการท่องเที่ยวแห่งประเทศไทยเรื่องโครงสร้างองค์กร โครงสร้างการบริหาร อำนาจหน้าที่ และสถานที่ติดต่อเพื่อขอรับข้อมูลข่าวสารของการท่องเที่ยวแห่งประเทศไทยพ.ศ. ๒๕๕๕[๑] เพื่อให้เป็นไปตามที่กำหนดในมาตรา ๗ (๑) - (๓)แห่งพระราชบัญญัติข้อมูลข่าวสารของราชการ พ.ศ. ๒๕๔๐ที่จะให้ประชาชนได้มีโอกาสรับรู้ข่าวสารเกี่ยวกับการดำเนินการต่าง ๆของหน่วยงานของรัฐอาศัยอำนาจตามความในมาตรา ๒๗แห่งพระราชบัญญัติการท่องเที่ยวแห่งประเทศไทย พ.ศ. ๒๕๒๒จึงให้ยกเลิกประกาศการท่องเที่ยวแห่งประเทศไทย เรื่อง โครงสร้างองค์กร โครงสร้างการบริหารอำนาจหน้าที่และสถานที่ติดต่อเพื่อขอรับข้อมูลข่าวสารของการท่องเที่ยวแห่งประเทศไทยพ.ศ. ๒๕๕๓ ลงวันที่ ๒๐ เมษายน ๒๕๕๓ และให้ประกาศโครงสร้างองค์กรโครงสร้างการบริหารอำนาจหน้าที่และสถานที่ติดต่อเพื่อขอรับข้อมูลข่าวสารของการท่องเที่ยวแห่งประเทศไทยดังต่อไปนี้ข้อ ๑ การท่องเที่ยวแห่งประเทศไทย (ททท.)หน่วยงานรัฐวิสาหกิจ สังกัดกระทรวงการท่องเที่ยวและกีฬา (กก.)ททท. มีวัตถุประสงค์ดังต่อไปนี้(๑) ส่งเสริมการท่องเที่ยวและอุตสาหกรรมท่องเที่ยวตลอดจนการประกอบอาชีพของคนไทยในอุตสาหกรรมท่องเที่ยว(๒) เผยแพร่ประเทศไทยในด้านความงามของธรรมชาติโบราณสถาน โบราณวัตถุ ประวัติศาสตร์ ศิลปวัฒนธรรม การกีฬาและวิวัฒนาการของเทคโนโลยีตลอดจนกิจการอย่างอื่นอันจะเป็นการชักจูงให้มีการเดินทางท่องเที่ยว(๓)ส่งเสริมความเข้าใจอันดีและความเป็นมิตรไมตรีระหว่างประชาชนและระหว่างประเทศโดยอาศัยการท่องเที่ยว(๔) ริเริ่มให้มีการพัฒนาการท่องเที่ยวและเพื่อพัฒนาปัจจัยพื้นฐานและสิ่งอำนวยความสะดวกให้แก่นักท่องเที่ยวททท. มีอำนาจกระทำกิจการต่าง ๆ ภายในขอบแห่งวัตถุประสงค์ข้างต้นและอำนาจเช่นว่านี้ให้รวมถึง(๑) ให้คำปรึกษา แนะนำ ร่วมมือและประสานงานกับส่วนราชการองค์การ สถาบัน นิติบุคคลและเอกชน ทั้งภายในและภายนอกราชอาณาจักร(๒) ส่งเสริม ร่วมมือหรือดำเนินการในการฝึกอบรมและให้การศึกษาวิชาการต่าง ๆ เพื่อสร้างบุคลากรให้ได้มาตรฐานและเพียงพอในอุตสาหกรรมท่องเที่ยว(๓) ส่งเสริมการทัศนศึกษา(๔) สำรวจ กำหนดพื้นที่และสถานที่เป็นสถานที่ท่องเที่ยวและทรัพยากรทางการท่องเที่ยวที่ต้องสงวนไว้เป็นของรัฐและให้อยู่ในความควบคุมดูแลของททท. โดยให้จัดทำเป็นพระราชกฤษฎีกา(๕) สำรวจ วางแผนและดำเนินการ จัดสร้าง ส่งเสริมอนุรักษ์ ฟื้นฟู บูรณะหรือพัฒนาสถานที่ท่องเที่ยว ตลอดจนทรัพยากรทางการท่องเที่ยวและคุณภาพสิ่งแวดล้อมทั้งนี้ ภายใต้บังคับกฎหมายว่าด้วยการนั้นๆ(๖)ประกอบอุตสาหกรรมท่องเที่ยวเท่าที่จำเป็นรวมตลอดถึงการลงทุนหรือร่วมทุนเพื่อเป็นการริเริ่มให้มีการพัฒนาการท่องเที่ยวหรือพัฒนาปัจจัยพื้นฐานและสิ่งอำนวยความสะดวกให้แก่นักท่องเที่ยว(๗) กู้หรือยืมเงินภายในและภายนอกราชอาณาจักร(๘)ให้กู้หรือให้ยืมเงินโดยมีหลักประกันด้วยบุคคลหรือทรัพย์สินเพื่อส่งเสริมอุตสาหกรรมท่องเที่ยว(๙)ออกพันธบัตรหรือตราสารอื่นใดเพื่อการลงทุนหรือร่วมทุนในกิจการอุตสาหกรรมท่องเที่ยว(๑๐) ถือกรรมสิทธิ์ หรือมีสิทธิครอบครองหรือมีทรัพยสิทธิต่างๆ สร้าง ซื้อ จัดหา ขาย จำหน่าย เช่า ให้เช่า เช่าซื้อ ให้เช่าซื้อ ยืม ให้ยืมรับจำนำ รับจำนอง ทำการแลกเปลี่ยน โอน รับโอน หรือดำเนินการใด ๆเกี่ยวกับทรัพย์สินทั้งในและนอกราชอาณาจักรตลอดจนรับทรัพย์สินที่มีผู้อุทิศให้(๑๑) กระทำกิจการอย่างอื่นบรรดาที่เกี่ยวกับหรือเนื่องในการจัดให้สำเร็จตามวัตถุประสงค์ของททท.ข้อ ๒ โครงสร้างองค์กรและโครงสร้างการบริหารแบ่งออกเป็น ๓ ส่วนที่สำคัญดังต่อไปนี้๒.๑ คณะกรรมการการท่องเที่ยวแห่งประเทศไทย ประกอบด้วย ประธานกรรมการ ซึ่งรัฐมนตรีว่าการกระทรวงการท่องเที่ยวและกีฬาแต่งตั้งปลัดกระทรวงการคลัง ปลัดกระทรวงการต่างประเทศ ปลัดกระทรวงการท่องเที่ยวและกีฬาปลัดกระทรวงคมนาคม ปลัดกระทรวงพาณิชย์ ปลัดกระทรวงมหาดไทย เลขาธิการคณะกรรมการกฤษฎีกาประธานสภาอุตสาหกรรมท่องเที่ยวแห่งประเทศไทย ผู้แทนสภาอุตสาหกรรมท่องเที่ยวแห่งประเทศไทยสองคนและผู้ทรงคุณวุฒิอีกไม่เกินสามคนซึ่งรัฐมนตรีฯ แต่งตั้งเป็นกรรมการและให้ผู้ว่าการเป็นกรรมการและเลขานุการกรรมการผู้แทนสภาอุตสาหกรรมท่องเที่ยวแห่งประเทศไทยสองคนตามวรรคหนึ่งต้องไม่ดำเนินธุรกิจอุตสาหกรรมท่องเที่ยวในกลุ่มเดียวกันหรือกลุ่มเดียวกับประธานสภาอุตสาหกรรมท่องเที่ยวแห่งประเทศไทยทั้งนี้ผู้แทนนั้นจะอยู่ในสภาอุตสาหกรรมท่องเที่ยวแห่งประเทศไทยหรือไม่ก็ได้กรรมการผู้ทรงคุณวุฒิซึ่งรัฐมนตรีแต่งตั้งตามวรรคหนึ่งให้แต่งตั้งจากผู้ทรงคุณวุฒิในสถาบันอุดมศึกษาที่มีความรู้ในวิชาเศรษฐศาสตร์บริหารธุรกิจ การตลาด การท่องเที่ยว ศิลปวัฒนธรรม สื่อสารมวลชนหรือการอนุรักษ์ทรัพยากรธรรมชาติไม่น้อยกว่ากึ่งหนึ่ง มีอำนาจหน้าที่โดยสรุป คือวางนโยบายและควบคุมดูแลโดยทั่วไปซึ่งกิจการของ ททท.อำนาจและหน้าที่เช่นว่านี้ให้รวมถึง กำหนดนโยบายและอนุมัติแผนงานของ ททท.เพื่อพัฒนาและส่งเสริมการท่องเที่ยวและอุตสาหกรรมท่องเที่ยวออกข้อบังคับหรือระเบียบเพื่อปฏิบัติการให้เป็นไปตามวัตถุประสงค์ของ ททท.๒.๒ ผู้ว่าการมีอำนาจหน้าที่โดยสรุป คือ ดำเนินกิจการของ ททท.ให้เป็นไปตามวัตถุประสงค์ และอำนาจหน้าที่ของ ททท. และตามกฎหมาย ระเบียบ ข้อบังคับและนโยบายที่คณะกรรมการ ททท. กำหนด รวมทั้งมีอำนาจบังคับบัญชาพนักงานและลูกจ้างทุกตำแหน่งหน่วยงานผู้ว่าการ แบ่งออกเป็น๒.๒.๑ สำนักผู้ว่าการ๒.๒.๒ สำนักตรวจสอบภายใน๒.๓ รองผู้ว่าการ มีอำนาจหน้าที่โดยสรุปคือบังคับบัญชาพนักงานและลูกจ้าง ทุกตำแหน่งรองจากผู้ว่าการและมีอำนาจและหน้าที่ดำเนินกิจการของ ททท. ตามที่ผู้ว่าการมอบหมายรองผู้ว่าการ มีจำนวน ๗ ตำแหน่ง ดังนี้๒.๓.๑ รองผู้ว่าการด้านบริหารรับผิดชอบเกี่ยวกับการบริหารทรัพยากรบุคคล การบริหารด้านบัญชี และงบประมาณรวมถึงด้านการเงินขององค์กร งานสารบรรณขององค์กร ด้านกฎหมาย ระเบียบ ข้อบังคับต่างๆ รวมทั้งการจัดหาพัสดุ ดูแลความเรียบร้อยของอาคาร สถานที่และยานพาหนะขององค์กรเพื่อสนับสนุนให้การทำงานของหน่วยงานต่าง ๆดำเนินไปอย่างมีประสิทธิภาพและประสิทธิผลหน่วยงานด้านบริหาร แบ่งออกเป็น(๑) ฝ่ายบริหารทั่วไป(๒) ฝ่ายทรัพยากรบุคคล(๓) ฝ่ายบัญชีและงบประมาณ(๔) ฝ่ายการเงิน๒.๓.๒ รองผู้ว่าการด้านนโยบายและแผนรับผิดชอบเกี่ยวกับการกำหนดนโยบายการวางแผนขององค์กรให้เหมาะสมกับสถานการณ์และสภาพแวดล้อมการกำหนดแผนกลยุทธ์ด้านการตลาดการท่องเที่ยวทั้งในประเทศและต่างประเทศการติดตามและประเมินผลการปฏิบัติงานตามแผนตลอดจนการจัดการด้านการบริหารความเสี่ยงและการควบคุมภายในขององค์กรรวมทั้งการนำระบบเทคโนโลยีสารสนเทศมาสนับสนุนการดำเนินงานขององค์กรหน่วยงานด้านนโยบายและแผน แบ่งออกเป็น(๑) ฝ่ายวางแผน(๒) สำนักเทคโนโลยีสารสนเทศ(๓) ฝ่ายติดตามและบริหารความเสี่ยง๒.๓.๓ รองผู้ว่าการด้านสินค้าและธุรกิจท่องเที่ยวรับผิดชอบเกี่ยวกับการส่งเสริมและสนับสนุนให้เกิดการพัฒนาสินค้าการท่องเที่ยวเพื่อให้สอดคล้องกับความต้องการของกลุ่มนักท่องเที่ยวทั้งชาวไทยและชาวต่างประเทศ รวมทั้งการลงทุนธุรกิจท่องเที่ยวเพื่อพัฒนาอุตสาหกรรมท่องเที่ยวให้เติบโตและนำรายได้เข้าสู่ประเทศ ตลอดจนการจัดกิจกรรมให้สอดคล้องกับแผนการตลาดเพื่อดึงดูดนักท่องเที่ยวให้เดินทางท่องเที่ยวในประเทศไทยหน่วยงานด้านสินค้าและธุรกิจท่องเที่ยว แบ่งออกเป็น(๑) ฝ่ายส่งเสริมสินค้าการท่องเที่ยว(๒) ฝ่ายกิจกรรม(๓) ฝ่ายลงทุนธุรกิจท่องเที่ยว๒.๓.๔ รองผู้ว่าการด้านตลาดในประเทศรับผิดชอบเกี่ยวกับการพิจารณาสินค้าที่นำเสนอต่อตลาดในประเทศกลยุทธ์และวิธีส่งเสริมการขายที่เหมาะสมกับตลาดเป้าหมายในประเทศรวมถึงการดำเนินงานด้านการตลาดส่งเสริมให้เกิดการเดินทางท่องเที่ยวภายในประเทศเพิ่มมากขึ้นตลอดจนพิจารณาเสนอแนะแผนการท่องเที่ยวหน่วยงานด้านตลาดในประเทศ แบ่งออกเป็น(๑) ภูมิภาคภาคเหนือ(๒) ภูมิภาคภาคกลาง(๓) ภูมิภาคภาคตะวันออกเฉียงเหนือ(๔) ภูมิภาคภาคใต้(๕) ภูมิภาคภาคตะวันออก๒.๓.๕ รองผู้ว่าการด้านตลาดเอเชีย และแปซิฟิกใต้รับผิดชอบเกี่ยวกับการพิจารณาสินค้าที่นำเสนอต่อตลาดเอเชีย และแปซิฟิกใต้กลยุทธ์และวิธีการส่งเสริมการขายที่เหมาะสมกับตลาดเป้าหมายในตลาดเอเชียและแปซิฟิกใต้ตลอดจนกำหนดทิศทางและดำเนินงานด้านความร่วมมือด้านการตลาดทางการท่องเที่ยวระหว่างประเทศเพื่อขยายความร่วมมือกับประเทศต่างๆภายในภูมิภาคและดำเนินงานด้านการตลาดส่งเสริมให้เกิดการเดินทางท่องเที่ยวมายังประเทศไทยเพิ่มมากขึ้นตลอดจนพิจารณาเสนอแนะแผนการท่องเที่ยวหน่วยงานด้านตลาดเอเชียและแปซิฟิกใต้ แบ่งออกเป็น(๑) ภูมิภาคเอเชียตะวันออก(๒) ภูมิภาคอาเซียน เอเชียใต้ และแปซิฟิกใต้๒.๓.๖ รองผู้ว่าการด้านตลาดยุโรป แอฟริกา ตะวันออกกลางและอเมริการับผิดชอบเกี่ยวกับการพิจารณาสินค้าที่นำเสนอต่อตลาดยุโรป แอฟริกา ตะวันออกกลางและอเมริกากลยุทธ์และวิธีการส่งเสริมการขายที่เหมาะสมกับตลาดเป้าหมายในตลาดยุโรป แอฟริกา ตะวันออกกลางและอเมริกาตลอดจนกำหนดทิศทางและดำเนินงานด้านความร่วมมือด้านการตลาดทางการท่องเที่ยวระหว่างประเทศเพื่อขยายความร่วมมือกับประเทศต่าง ๆภายในภูมิภาคและดำเนินงานด้านการตลาดส่งเสริมให้เกิดการเดินทางท่องเที่ยวมายังประเทศไทยเพิ่มมากขึ้นตลอดจนพิจารณาเสนอแนะแผนการท่องเที่ยวหน่วยงานด้านตลาดยุโรป แอฟริกา ตะวันออกกลางและอเมริกาแบ่งออกเป็น(๑) ภูมิภาคยุโรป แอฟริกาและตะวันออกกลาง(๒) ภูมิภาคอเมริกา๒.๓.๗ รองผู้ว่าการด้านสื่อสารการตลาดรับผิดชอบเกี่ยวกับการกำหนดนโยบายแผนกลยุทธ์การโฆษณาและการประชาสัมพันธ์ทั้งภายในและภายนอกเพื่อเป็นเครื่องมือทางการตลาดและเสริมสร้างภาพลักษณ์การท่องเที่ยวของประเทศและภาพลักษณ์ขององค์กรผ่านสื่อในทุกรูปแบบหน่วยงานด้านสื่อสารการตลาด แบ่งออกเป็น(๑) ฝ่ายโฆษณาและประชาสัมพันธ์(๒) ฝ่ายบริการการตลาดข้อ ๓ สถานที่ติดต่อเพื่อขอรับข้อมูลข่าวสารของททท. คือ ห้องสมุด ททท. อาคารการท่องเที่ยวแห่งประเทศไทย ตั้งอยู่เลขที่ ๑๖๐๐ถนนเพชรบุรีตัดใหม่ แขวงมักกะสัน เขตราชเทวี กรุงเทพมหานคร ๑๐๔๐๐ โทรศัพท์ ๐ ๒๒๕๐๕๕๐๐ ต่อ ๒๑๗๐-๒๑๗๔ โทรสาร ๐ ๒๖๕๒ ๘๒๗๐ และทางเว็บไซต์ : วันที่ ๒๑ มิถุนายน พ.ศ. ๒๕๕๕สุรพล เศวตรเศรนีผู้ว่าการการท่องเที่ยวแห่งประเทศไทยปริยานุช/ผู้จัดทำ๕ พฤศจิกายน๒๕๕๗กฤษดายุทธ/ผู้ตรวจ๗ พฤศจิกายน๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๒๑๗ ง/หน้า ๒๓/๓๐ ตุลาคม ๒๕๕๗